Millie Behrens
Store norske leksikon,Kunst og estetikk,Metall- og smykkekunst
Millie Behrens er en norsk smykkekunstner. Hun har diplomeksamen fra Statens håndverks- og kunstindustriskole i 1983 og er medlem av Norske kunsthåndverkere.
Millie Behrens arbeider hovedsakelig i sølv og gull med innslag av andre materialer som stein, tre, titan og andre metaller. Uttrykket i hennes arbeid er et strengt, moderne formspråk. Hun har hatt flere utstillinger i både inn- og utland.Behrens har vunnet designoppdrag for David Andersen med en kolleksjon i sølv og emalje. Kolleksjonen oppnådde Norsk Forms Merket for god design i 1997.Millie Behrens har hatt flere offentlige oppdrag. Hun har laget ordførerkjedet til Akershus fylkeskommune. I perioden 1999–2006 arbeidet Behrens med diadem og tilhørende smykkesett til dronning Sonja. I 2014 ble et nytt smykkesett innkjøpt av Det Kongelige Hoff.Hennes arbeider er innkjøpt av Aberdeen Art Gallerys Collection, Nasjonalmuseet, Permanenten, Nordenfjeldske Kunstindustrimuseum, Nordnorsk Kunstmuseum i Tromsø, Schleswig-Holstein Landesmuseum i Tyskland og Röhsska Museet i Göteborg. Utstillinger  2015, Kunstnerforbundet, Oslo 2009, Akershus Kunstsenter, Lillestrøm 2002, Hå Gamle Prestegård, Jæren 1995, Sandefjord Kunstforening, Sandefjord 2017, Collect, Saatchi Gallery, London, England 2016–2017, Structure, Milano, Lillestrøm, Berlin 2005, Contemporary Norwegian Jewellery, Galleria, Marcolongo, Padova, Italia 1988, Jugend Gestalted, Internasjonal Handverksmesse, München, Tyskland Les mer i Store norske leksikon smykkekunst Kunsthåndverk og design i Norge Litteratur Opstad, Jan-Lauritz (1985). Smykker -85, Nordenfjeldske Kunstindustrimuseum